Informujeme občanov, že v našej obci  pribudli **špeciálne kontajnery,** do ktorých môžu občania vhadzovať **použitý jedlý olej a tuk** z domácností.

[**Triediť môžete**](http://www.divinka-lalinok.sk/files/16578-Tridim-olej-Letak-A5-BM-SK-png-1-2-.png)**:**

* **všetky druhy potravinárskych olejov** (slnečnicový, olivový, repkový, sójový, palmový, kokosový a ďalšie),
* **tuky** (maslo, margarín alebo napríklad masť)
* **všetky oleje a tuky z konzerv, šalátov, smaženia, fritovania, fondue, zo zeleniny , mäsa, rýb, syrov či húb nakladaných v oleji alebo marinád na grilovanie.**

**Nepatria sem:**

* **motorové,**
* **mazacie**
* **ani iné technické oleje.**

Použitý kuchynský olej a tuk **stačí zliať do dobre uzatvárateľnej PET fľaše**, ktorú jednoducho vhodíte do jedného z kontajnerov. Fľaša musí byť nepoškodená a správne uzatvorená.

Prosíme, aby ste do kontajnerov nevhadzovali iný odpad ako použitý olej a tuk. Vytriedený olej do kontajnera v **žiadnom prípade nevylievajte, naplnené PET fľaše vhadzujte vždy starostlivo uzavreté**.

**Sklenené fľaše do tejto zbernej nádoby nepatria,** nakoľko môže dôjsť k rozbitiu a ku kontaminovaniu okolia olejom.

**Zberné nádoby sa nachádzajú na nasledovných stojiskách so separovaným odpadom:**

* **Svederník – Kultúrny dom** (pred Reštauráciou Maryscha)
* **Svederník – Zárieč** (Lipová Alej)
* **Svederník – Marček** (križovatka pri p.Liškovej)

Rozmiestnenie zberných nádob si môžete pozrieť aj na stránke <https://www.triedimolej.sk/> kde po kliknutí na „MAPA“ nájdete všetky stojiská olejových kontajnerov.

**Triedením jedlých olejov a tukov pomáhate šetriť našu planétu, redukujete produkciu CO2, a zlepšujete vytriedenosť komunálnych odpadov v našej obci.**

Ďakujeme, že dávate šancu oleju byť znova užitočným.